Virallinen lehti nro C 261 , 09/09/1996 s. 0030



A4-0229/96 Päätös neuvoston vahvistamasta yhteisestä kannasta neuvoston direktiiviksi pääsystä maahuolinnan markkinoille yhteisön lentoasemilla (C4-0220/96 - 94/0325(SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0220/96 - 94/0325(SYN), - ottaa huomioon ensimmäisessä käsittelyssä antamansa lausunnon ((EYVL C 323, 4.12.1995, s. 94)) komission ehdotuksesta KOM(94)0590 ((EYVL C 142, 8.6.1995, s. 7)), - ottaa huomioon komission muutetun ehdotuksen KOM(96)0075 ((EYVL C 124, 27.4.1996, s.19)), - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon liikenne- ja matkailuvaliokunnan suosituksen toiseen käsittelyyn (A4-0229/96), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 10) 2 artiklan f alakohta >Alkuperäinen teksti> f) 'omahuolinnalla' tilannetta, jossa käyttäjä huolehtii yhden tai useamman maahuolinta-alan palvelun suorittamisesta itselleen tekemättä sopimusta kolmannen osapuolen kanssa näiden palvelujen toimittamisesta. Tässä määritelmässä toisiinsa nähden kolmansina osapuolina ei pidetä tällaisia käyttäjiä: - joista toisella on hallussaan toisen osake-enemmistö, tai - joiden molempien osake-enemmistö on saman tahon hallussa, >EP:n äänestyksessä hyväksytty teksti> f) 'omahuolinnalla' tilannetta, jossa käyttäjä huolehtii yhden tai useamman maahuolinta-alan palvelun suorittamisesta itselleen tekemättä sopimusta kolmannen osapuolen kanssa näiden palvelujen toimittamisesta. (Tarkistus 39) 5 artikla >Alkuperäinen teksti> Kahdentoista kuukauden kuluessa tämän direktiivin voimaantulosta jäsenvaltioiden on toteutettava tarvittavat toimenpiteet tämän direktiivin alaan kuuluvien lentoasemien käyttäjien tai käyttäjiä edustavien järjestöjen edustajista muodostuvan komitean perustamiseksi kaikille lentoasemille siten, että kaikilla käyttäjillä on oikeus valintansa mukaisesti olla mukana tässä komiteassa joko itse tai nimeämänsä järjestön edustajana. >EP:n äänestyksessä hyväksytty teksti> 1. Kahdentoista kuukauden kuluessa tämän direktiivin voimaantulosta jäsenvaltioiden on varmistettava, että tämän direktiivin alaan kuuluvien lentoasemien käyttäjien tai käyttäjiä edustavien järjestöjen edustajista muodostetaan komitea. 2. Kaikilla käyttäjillä on oikeus valintansa mukaisesti olla mukana tässä komiteassa joko itse tai nimeämänsä järjestön edustajana. Lentokentän työntekijöillä ja kenttää käyttäviä matkustajia edustavilla järjestöillä, jos sellaisia on, on oikeus osallistua tähän komiteaan. Komitean päätöksentekoprosessissa otetaan huomioon kyseisen lentokentän eri käyttäjien toiminnan laajuus varmistaen kuitenkin samalla, että kaikki eturyhmät ovat edustettuina. Jäsenvaltio nimittää komitean puheenjohtajan, joka on riippumaton sekä lentokentän pitäjästä että käyttäjistä. >EP:n äänestyksessä hyväksytty teksti> 3. Käyttäjien komitea avustaa lentokentän pitäjää maahuolintapalvelujen tarjoajien valinnassa ja komitea kuulee säännöllisesti lentokentän pitäjää auttaakseen varmistamaan lentokenttäpalvelujen ja -varustuksen tehokkaan käytön. (Tarkistus 31) 9 artiklan 1 kohdan a alakohta >Alkuperäinen teksti> a) rajoittaa maahuolintapalvelujen tarjoajien määrää kaikkien muiden paitsi 6 artiklan 2 kohdassa mainittujen maahuolintapalvelujen osalta; niiden osalta sovelletaan 6 artiklan 2 ja 3 kohdan säännöksiä, >EP:n äänestyksessä hyväksytty teksti> a) rajoittaa maahuolintapalvelujen tarjoajien määrää yhden tai useamman muun paitsi 6 artiklan 2 kohdassa mainittujen maahuolintapalvelujen osalta koko lentokentällä tai sen osalla; niiden osalta sovelletaan 6 artiklan 2 ja 3 kohdan säännöksiä, (Tarkistus 12) 9 artiklan 6 kohta a (uusi) >EP:n äänestyksessä hyväksytty teksti> 6a. Kyseisiä määräaikoja ja 2 kohdan b alakohdan säännöksiä ei sovelleta, jos lentoaseman pitäjä voi todistaa, että lentoaseman laajennus tai muutos, joka olisi muuten välttämätön, ei ole mahdollinen asianmukaisten, puolueettomien ja avoimien syiden vuoksi. (Tarkistus 13) 11 artiklan 1 kohta a (uusi) >EP:n äänestyksessä hyväksytty teksti> 1a. Direktiivin täytäntöönpanolla ei ole vaikutuksia valintaa koskeviin olemassa oleviin päätöksiin kyseisten sopimusten päättymiseen asti edellyttäen, että lentoasemalla on direktiivin mukaista riittävää kilpailua ja että sopimusten päättymisajankohta on kohtuullisen lähellä. Tätä säännöstä sovelletaan erityisesti ennen 13 päivää joulukuuta 1994 tehtyihin sopimuksiin. Jäsenvaltioiden on ilmoitettava komissiolle kyseisistä sopimuksista. Sopimusten päättymisen jälkeen valinta toteutetaan tämän artiklan mukaisesti. (Tarkistus 3) 11 artiklan 3 kohta a (uusi) >EP:n äänestyksessä hyväksytty teksti> 3a. Jos maahuolintapalvelujen tarjoajien määrää on rajoitettu 6 artiklan 2 kohdan ja 9 artiklan 1 kohdan b alakohdan mukaisesti, lentoyhtiöllä, jonka osuus lentoaseman liikenteestä on yli 25 % tai saarilla sijaitsevien lentoasemien osalta yli 25 % säännöllisestä liikenteestä, on oikeus joko päästä kyseisen lentoaseman markkinoille tai jatkaa maahuolintapalvelujen tarjoamista kolmansille osapuolille kyseisellä lentoasemalla ilman, että sen täytyy osallistua tämän artiklan 1 kohdassa tarkoitettuun valintamenettelyyn. (Tarkistus 33) 14 artiklan 1 kohta, ensimmäinen ja toinen alakohta >Alkuperäinen teksti> 1. Jäsenvaltiot voivat asettaa maahuolintapalvelujen tarjoajan tai omahuolintaan oikeutetun käyttäjän toiminnan ehdoksi lentoasemalla kyseisen lentoaseman pitäjästä riippumattoman julkisen viranomaisen antaman hyväksymisen. >EP:n äänestyksessä hyväksytty teksti> 1. Jäsenvaltiot asettavat maahuolintapalvelujen tarjoajan tai omahuolintaan oikeutetun käyttäjän toiminnan ehdoksi lentoasemalla kyseisen lentoaseman pitäjästä riippumattoman julkisen viranomaisen antaman hyväksymisen. >Alkuperäinen teksti> Hyväksymisperusteiden on liityttävä lentoasemien rakennelmien ja laitteiden, ilma-alusten, varusteiden ja ihmisten turvallisuuteen tai turvatoimiin sekä ympäristönsuojeluun ja asiaankuuluvaan sosiaalilainsäädäntöön. >EP:n äänestyksessä hyväksytty teksti> Hyväksymisperusteiden on liityttävä asiaankuuluvaan järjestöön, moitteettomaan taloudelliseen ja rahoitukselliseen tilanteeseen, riittävään vakuutussuojaan ja maahuolintapalvelujen tarjoajan henkilöstön pätevyyteen sekä lentoasemien rakennelmien ja laitteiden, ilma-alusten, varusteiden ja ihmisten turvallisuuteen tai turvatoimiin sekä ympäristönsuojeluun ja asiaankuuluvan sosiaalilainsäädännön noudattamiseen. (Tarkistus 35) 18 artikla >Alkuperäinen teksti> Työntekijöiden ja ympäristön suojelu Jäsenvaltiot voivat toteuttaa työntekijöiden oikeuksien ja ympäristönsuojelun turvaamisen edellyttämiä toimenpiteitä, sanotun kuitenkaan rajoittamatta tämän direktiivin säännösten soveltamista ja yhteisön oikeuden muiden määräysten noudattamista. >EP:n äänestyksessä hyväksytty teksti> Työntekijöiden suojelu Tämän direktiivin säännökset eivät millään tavalla vaikuta jäsenvaltioiden oikeuksiin ja velvollisuuksiin, jotka koskevat työntekijöiden oikeuksien turvaamista, mukaan lukien turvallisuusnormien, teknisen pätevyyden, koulutuksen ja tutkintotodistusten sekä ammattiliittojen jäsenyyden ja edustuksen alat. (Tarkistus 36) 22 artiklan toinen alakohta >Alkuperäinen teksti> Kertomus, johon liitetään direktiiviä koskevia tarkistusehdotuksia, laaditaan kahden vuoden kuluessa 1 artiklassa mainituista päivämääristä. >EP:n äänestyksessä hyväksytty teksti> Kertomus laaditaan viimeistään vuoden 1999 joulukuun 31 päivään mennessä ja siihen sisältyy yksityiskohtainen selvitys lentokentillä voimassa olevista yleisistä ja toiminnallisista turvallisuussäännöksistä sekä jäsenvaltioiden lait ja asetukset maahuolintapalvelutoimintojen hyväksymisestä sekä tällaisten yritysten työntekijöiden koulutuksesta ja heitä koskevista sosiaalisista määräyksistä. Kertomukseen liitetään direktiiviä koskevia tarkistusehdotuksia, mukaan lukien yhteisön säännösten tarve näillä aloilla toissijaisuusperiaatteen mukaisesti.